Aisha Lawal

Aisha Lawal Oladunni jẹ́ òṣèré Nàìjíríà, òǹkọ̀wé àti òṣèré fíìmù.. Arábìnrin náà ni wọ́n yàn fún àmì ẹ̀yẹ Òṣèré tí ó ní ìlérí jùlọ (Yoruba) ní ọdún 2014 City People Entertainment Awards, Òṣèré tí ó dára jùlọ nínú ìkópa rẹ̀ gẹ́gẹ́ bí aṣáájú (Best Actress in Leading Role - Yoruba) àmì ẹ̀yẹ ní ọdún 2015 Best of Nollywood Awards, Best Indigenous Language Movie/TV Series (Yoruba) ní Awards Africa Magic Viewers' Choice Awards 2016 àti Òṣèré Tí ó dára jù ti Ọdún  (Yoruba) àti Òṣèré Àtìlẹ́yìn Dára jùlọ ti Ọdún (Yoruba) ní ọdún 2018 City People Movie Awards. </ref>

 Ìbẹ̀rẹ̀pẹ̀pẹ̀ Ayé Rẹ̀ 
Aisha Lawal jẹ́ ọmọ bíbí ìlú Ìbàdàn, ìpínlẹ̀ Ọ̀yọ́, ní ilẹ̀ Nàìjíríà. Ó sì lọ sí Adeen International School àti Federal Government College, Ògbómọ̀ṣọ́.  Aisha Lawal ní ìtara láti ṣe ìṣèré láti ìgbà èwe rẹ̀, níbi tí yóò ṣe ní oríṣiríṣi àwọn eré orí ìtàgé.  Lẹ́hìn náà Lawal lọ sí ilé-ẹ̀kọ́ gíga Lead City, níbití ó ti gba òye ní òfin àti òye kejì ní ìṣàkóso gbogbo ènìyàn (Public Administration).

 Iṣẹ́ Rẹ̀ 
Aisha Lawal lọ sí "Femi Adebayo's J15 School of Performing Arts" láti ọdún 2008 sí ọdún 2010 ó sì kọ́ bí a ṣe lè ṣe eré.  Fíìmù àkọ́kọ́ rẹ̀ ni 'Adun-ma-deeke' níbi tí ó ti ṣe iṣẹ́ aṣẹ́wó. Ó di olókìkí láti ipa rẹ̀ ní 'Irugbin'.   Láti ìgbà tí ó ti di olókìkí, ó tẹ̀síwájú láti ṣe eré ní àwọn fíìmù tí ó ju Ọgọ́rùn-ún lọ. Ó ti gbé fíìmù tó bí mẹ́wàá jáde gẹ́gẹ́ bí Imú Níkà àti Ọpọ́n Ìfẹ́. 
Láìpẹ́, ó ṣàfihàn nínú Love Castle (2021) àti Fíìmù Netflix ti Kunle Afolayan, Aníkúlápó (2022) bí i Olòrì Súnkànmí. 

 Ayé Rẹ̀ 
Aisha Lawal wá láti ìdílé tí ó ní ọmọ mẹ́ta àti pé òun ni ọmọ kejì. . Ó ti ṣe ìgbéyàwó tí ó sì ti bí ọmọbìnrin kan.  Ó jẹ́ Mùsùlùmí. 

 Àwọn Fíìmù Rẹ̀ 

 King of Thieves (2022)
 Aníkúlápó (2022)
 Love Castle (2021)
 Survival of Jelili (2019)
 Blogger's Wife (2017)
 Simbi Alamala
 Eregun
 Jalaruru
 Aiyepegba
 Apala
 Iyawo Kan
 Okirika
 Dilemma
 Shadow
 Nkan Inu Igi
 Irugbin
 Adunmadeke

 Àwọn Ìtọ́ka Sí